2006D0778 — SL — 01.07.2013 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 14. novembra 2006 o minimalnih zahtevah za zbiranje podatkov med inšpekcijskimi pregledi proizvodnih enot, kjer se gojijo nekatere rejne živali (notificirano pod dokumentarno številko C(2006) 5384) (Besedilo velja za EGP) (2006/778/ES) (UL L 314, 15.11.2006, p.39)

spremenjena z:









▼B

ODLOČBA KOMISIJE

z dne 14. novembra 2006

o minimalnih zahtevah za zbiranje podatkov med inšpekcijskimi pregledi proizvodnih enot, kjer se gojijo nekatere rejne živali

(notificirano pod dokumentarno številko C(2006) 5384)

(Besedilo velja za EGP)

(2006/778/ES)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Direktive Sveta 91/629/EGS z dne 19. novembra 1991 o določitvi minimalnih pogojev za zaščito telet ( 1 ) in zlasti člena 7(2) Direktive, ob upoštevanju Direktive Sveta 91/630/EGS z dne 19. novembra 1991 o določitvi minimalnih pogojev za zaščito prašičev ( 2 ) in zlasti člena 7(2) Direktive, ob upoštevanju Direktive Sveta 98/58/ES z dne 20. julija 1998 o zaščiti rejnih živali ( 3 ) in zlasti člena 6(3) Direktive, ob upoštevanju Direktive Sveta 1999/74/ES z dne 19. julija 1999 o minimalnih standardih za zaščito kokoši nesnic ( 4 ) in zlasti člena 8(3) Direktive, ob upoštevanju naslednjega: (1) Direktiva 91/629/EGS določa minimalne pogoje za zaščito telet v reji. Določa, da morajo države članice zagotoviti, da so inšpekcijski pregledi opravljeni pod pristojnostjo pristojnega organa, da se preveri skladnost z navedeno direktivo. (2) Direktiva 91/630/EGS določa minimalne pogoje za varstvo prašičev, rejenih in pitanih v zaprtih prostorih. Določa, da morajo države članice zagotoviti, da so inšpekcijski pregledi opravljeni pod pristojnostjo pristojnega organa, da se preveri skladnost z navedeno direktivo. (3) Direktiva 98/58/ES določa minimalne standarde za zaščito rejnih živali. Določa, da morajo države članice zagotoviti, da inšpekcijske preglede za preverjanje skladnosti z navedeno direktivo opravi pristojni organ, in Komisiji predložiti poročila glede navedenih inšpekcijskih pregledov. (4) Odločba Komisije 2000/50/ES z dne 17. decembra 1999 o minimalnih zahtevah za inšpekcijske preglede gospodarstev s kmetijsko rejo živali ( 5 ) določa, da poročila, ki jih morajo države članice predložiti Komisiji v skladu z Direktivo 98/58/ES, zajemajo teleta, prašiče in kokoši nesnice. Podrobno je opredelila tudi podatke, ki jih morajo države članice predložiti za vsako vrsto in kategorijo živali. (5) Inšpekcijski pregledi rejnih živali, ki se opravijo v državah članicah, morajo poleg zahtev, določenih v posebnih aktih, kakor so tisti o teletih, prašičih ali kokoših nesnicah, zajeti tudi splošne zahteve po dobrem počutju, kakor je opredeljeno v Direktivi 98/58/ES. Obveznosti držav članic o poročanju Komisiji morajo zato vključevati splošne in posebne zahteve po zakonodaji Skupnosti. (6) Inšpekcijski pregledi rejnih živali, ki jih opravijo države članice, morajo zajeti tudi vse druge gojene vrste na področju uporabe Direktive 98/58/ES. Obveznosti držav članic o poročanju Komisiji je zato treba ustrezno razširiti. (7) Direktiva 1999/74/ES določa minimalne standarde za zaščito kokoši nesnic. Določa, da morajo države članice zagotoviti, da inšpekcijske preglede za preverjanje skladnosti z navedeno direktivo opravi pristojni organ. (8) Pridobljene izkušnje v okviru direktiv 91/629/EGS, 91/630/EGS, 98/58/ES in 1999/74/ES so pokazale neskladja med državami članicami pri načrtovanju, izvajanju, evidentiranju in sporočanju inšpekcijskih pregledov, ki jih pristojni organ opravi v skladu z navedenimi direktivami. (9) Zbiranje podatkov o inšpekcijskih pregledih glede dobrega počutja živali je temeljnega pomena, da Skupnost lahko oceni vpliv svoje politike na tem področju. Pomembno je tudi, da se pravila o dobrem počutju živali uporabljajo enotno, zlasti ker lahko vplivajo na konkurenčnost nekaterih kmetijskih dejavnosti. Zato je treba posodobiti minimalne zahteve za inšpekcijske preglede proizvodnih enot, kjer se gojijo rejne živali. (10) Uredba (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali ( 6 ) v naslovu V določa načrte nadzora, vključno z letnimi poročili. Sedanje obveznosti držav članic o poročanju v skladu z Odločbo 2000/50/ES je treba prilagoditi navedeni uredbi, zlasti glede pogostnosti in roka za poročanje Komisiji. (11) Na pogoje dobrega počutja živali vplivajo načini reje. Zato so pomenili koristno podlago za zbiranje podatkov. Pri kokoših nesnicah je potrebno posebno sklicevanje na Uredbo Komisije (ES) št. 2295/2003 z dne 23. decembra 2003 o uvedbi podrobnih pravil za izvajanje Uredbe Sveta (EGS) št. 1907/90 o določenih standardih trženja za jajca ( 7 ), saj opredeljuje dodatne zahteve za alternativne sisteme. (12) Sedanji sistem zbiranja in analize podatkov od držav članic povzroča upravno breme za Komisijo in države članice. Povzroča tudi tveganja za spremembo podatkov. Zato je treba izvesti študijo izvedljivosti o posodobljenem informacijskem sistemu na ravni Skupnosti za izboljšanje in olajšanje zbiranja in analize tukaj zahtevanih podatkov. (13) Odločba 2000/50/ES se zato razveljavi in nadomesti s to odločbo. (14) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali – ob upoštevanju naslednjega: SPREJELA NASLEDNJO ODLOČBO:







Člen 1

Predmet

Ta odločba določa pravila za usklajevanje:

(a) zbiranja podatkov med inšpekcijskimi pregledi, ki jih opravi pristojni organ v skladu z direktivami 91/629/EGS, 91/630/EGS, 98/58/ES in 1999/74/ES; ter

(b) sporočanja teh podatkov Komisiji.

Člen 2

Opredelitve

Za namene te odločbe se uporabljajo opredelitve v direktivah iz člena 1(a).

Uporabljajo se tudi naslednje opredelitve:

(a) „inšpekcijski pregled“ pomeni pregled, ki ga opravi pristojni organ na proizvodni enoti, kjer se gojijo živali v času pregleda, v skladu z eno od direktiv iz člena 1(a);

(b) „neskladnost“ pomeni neizpolnjevanje ene od direktiv iz člena 1(a), ki ga je: (i) ugotovil pristojni organ med inšpekcijskim pregledom; (ii) navedeni organ z uradnim dokumentom uradno sporočil lastniku ali rejcu živali, ki se gojijo na zadevni proizvodni enoti.

Člen 3

Podatki, ki se zberejo in evidentirajo med vsakim inšpekcijskim pregledom

Med vsakim inšpekcijskim pregledom pristojni organ v pisnem ali elektronskem dokumentu zbere in evidentira podatke glede:

(a) datuma in identifikacije proizvodne enote;

(b) kategorij načinov reje in ustreznih določb v zakonodaji Skupnosti, kakor je navedeno v Prilogi I;

(c) kategorij neskladnosti in ustreznih določb v zakonodaji Skupnosti, kakor je navedeno v Prilogi II;

(d) administrativnih kategorij neskladnosti in ukrepa, ki ga sprejme pristojni organ, kakor je navedeno v Prilogi III.

Člen 4

Minimalne zahteve preverjanja in evidentiranja za inšpekcijske preglede, opravljene v skladu z Direktivo 91/629/EGS

Med vsakim inšpekcijskim pregledom, opravljenim v skladu z Direktivo 91/629/EGS, pristojni organ preveri vsaj pet kategorij iz poglavja I Priloge II k tej odločbi in ustrezne določbe v Direktivi 91/629/EGS, kakor je opredeljeno v navedenem poglavju. Pristojni organ evidentira vsako ugotovljeno neskladnost.

Člen 5

Minimalne zahteve preverjanja in evidentiranja za inšpekcijske preglede, opravljene v skladu z Direktivo 91/630/EGS

Med vsakim inšpekcijskim pregledom, opravljenim v skladu z Direktivo 91/630/EGS, pristojni organ preveri vsaj štiri kategorije iz poglavja II Priloge II k tej odločbi in ustrezne določbe v Direktivi 91/630/EGS, kakor je opredeljeno v navedenem poglavju. Pristojni organ evidentira vsako ugotovljeno neskladnost.

Člen 6

Minimalne zahteve preverjanja in evidentiranja za inšpekcijske preglede, opravljene v skladu z Direktivo 98/58/ES

Med vsakim inšpekcijskim pregledom, opravljenim v skladu z Direktivo 98/58/ES, pristojni organ preveri vsaj pet kategorij iz poglavja III Priloge II k tej odločbi in ustrezne določbe v Direktivi 98/58/ES, kakor je opredeljeno v navedenem poglavju. Pristojni organ evidentira vsako ugotovljeno neskladnost.

Člen 7

Minimalne zahteve preverjanja in evidentiranja za inšpekcijske preglede, opravljene v skladu z Direktivo 1999/74/ES

Med vsakim inšpekcijskim pregledom, opravljenim v skladu z Direktivo 1999/74/ES, pristojni organ preveri vsaj tri kategorije iz poglavja IV Priloge II k tej odločbi in ustrezne določbe v Direktivi 1999/74/ES, kakor je opredeljeno v navedenem poglavju. Pristojni organ evidentira vsako ugotovljeno neskladnost.

Člen 8

Poročila

1. Države članice najpozneje do 30. junija 2009 in nato vsako leto najpozneje 30. junija Komisiji po elektronski poti pošljejo poročilo glede podatkov, ki so bili zbrani in evidentirani v skladu s to odločbo med inšpekcijskimi pregledi, opravljenimi v prejšnjem koledarskem letu. ►M1 Hrvaška prvič predloži poročilo najpozneje do 30. junija 2014. ◄

2. Poročilo, predvideno v odstavku 1:

(a) zajema podatke iz Priloge IV;

(b) je predloženo skupaj z analizo najbolj resnih ugotovljenih neskladnosti in nacionalnim akcijskim načrtom za preprečitev ali zmanjšanje njihovega pojava v prihodnjih letih.

Člen 9

Razveljavitev

Odločba 2000/50/ES se razveljavi.

Člen 10

Uporaba

Ta odločba začne veljati 1. januarja 2008.

Člen 11

Naslovniki

Ta odločba je naslovljena na države članice.









PRILOGA I

kakor je navedeno v členu 3(b)







KATEGORIJE NAČINOV REJE Kategorije načinov reje za kokoši nesnice in ustrezne določbe v Direktivi 1999/74/ES in Uredbi (ES) št. 2295/2003 Kategorija načina reje Ustrezna zakonodaja Skupnosti Prosta reja Priloga III k Uredbi (ES) št. 2295/2003 Hlevska reja Priloga III k Uredbi (ES) št. 2295/2003 Sistem izpopolnjene baterijske reje člen 6 Direktive 1999/74/ES Sistem neizpopolnjene baterijske reje člen 5 Direktive 1999/74/ES









PRILOGA II

kakor je navedeno v členu 3(c) in členih 4, 5 in 6

POGLAVJE I







Kategorije neskladnosti za teleta in ustrezne določbe v Direktivi 91/629/EGS Kategorija neskladnosti Ustrezne določbe Direktive 91/629/EGS Inšpekcijski pregled točka (6) Priloge Svoboda gibanja točki (7) in (8) Priloge Zahtevani prostor člen 3 Objekti in prostori za nastanitev točke (1), (2), (3), (9), (14) in (10) Priloge Minimalna osvetlitev točka (5) Priloge Avtomatska in mehanska oprema točka (4) Priloge Krma, voda in druge snovi točke (12), (13) in (15) Priloge Raven hemoglobina točka (11) Priloge Vlaknata krma točka (11) Priloge

POGLAVJE II







Kategorije neskladnosti za prašiče in ustrezne določbe v Direktivi 91/630/EGS Kategorija neskladnosti Ustrezne določbe Direktive 91/630/EGS Osebje člen 5a Inšpekcijski pregled člen 3(8) poglavje II Priloge: točka 2 oddelka B točka 3 oddelka C poglavja II Priloge oddelek D poglavja II Priloge Svoboda gibanja člen 3(3); poglavje II Priloge: točke 1, 4 in 5 oddelka B poglavje II Priloge: točki 1 in 2 oddelka C Zahtevani prostor člen 3(1), člen 3(4) Objekti in prostori za nastanitev točke 1, 2 in 3 poglavja I Priloge Minimalna osvetlitev točka 2 poglavja I Priloge Talna površina člen 3(2), točka 5 poglavja I Priloge oddelek A poglavja II Priloge Stelja člen 3(5) točka 4 poglavja I Priloge točka 3 oddelka B poglavja II Priloge Krma, voda in druge snovi člen 3(6) točki 6 in 7 poglavja I Priloge Vlaknata krma člen 3(7) Pohabljenja točka 8 poglavja I Priloge Postopki reje točka 3 oddelka C poglavja II Priloge

POGLAVJE III







Kategorije neskladnosti za vse proizvodne enote in ustrezne določbe v Prilogi k Direktivi 98/58/ES Kategorija neskladnosti Ustrezne točke Priloge k Direktivi 98/58/ES Osebje točka 1 Inšpekcijski pregled točke 2, 3 in 4 Vodenje evidence točki 5 in 6 Svoboda gibanja točka 7 Objekti in prostori za nastanitev točke 8 do 12 Avtomatska ali mehanska oprema točka 13 Krma, voda in druge snovi točke 14 do 18 Pohabljenja točka 19 Postopki reje točki 20 in 21

POGLAVJE IV







Kategorije neskladnosti za kokoši nesnice in ustrezne določbe v Direktivi 1999/74/ES Kategorija neskladnosti Ustrezne določbe Direktive 1999/74/ES Inšpekcijski pregled točki 1 in 6 Priloge Zahtevani prostor člen 4(1)(4) člen 5(1)(1) člen 6(1)(a) Objekti in prostori za nastanitev člen 4, razen odstavka 1(4); člen 5, razen odstavka 1(1); člen 6, razen točke 1(a). točke 4, 5 in 7 Priloge Minimalna osvetlitev točka 3 Priloge Avtomatska in mehanska oprema točka 2 Priloge Pohabljenje točka 8 Priloge









PRILOGA III

kakor je navedeno v členu 3(d)







Administrativne kategorije neskladnosti Administrativna kategorija neskladnosti Ukrep pristojnega organa A Zahteva, da se neskladnosti obravnavajo v roku, krajšem od treh mesecev. Ni takojšnjega ukrepanja za upravne kazni ali kazni za kaznivo dejanje. B Zahteva, da se neskladnosti obravnavajo v roku, daljšem od treh mesecev. Ni takojšnjega ukrepanja za upravne kazni ali kazni za kaznivo dejanje. C Takojšnje ukrepanje za upravne kazni ali kazni za kaznivo dejanje.









PRILOGA IV

Podatki, ki jih je treba predložiti Komisiji v skladu s členom 8

Podatki, ki jih je treba predložiti Komisiji v skladu s členom 8, se predložijo v skladu s preglednicama 1 in 2 te priloge.

Vsebujejo število:

— proizvodnih enot, kjer se opravljajo inšpekcijski pregledi, v 1. vrstici preglednic 1 in 2;

— pregledanih proizvodnih enot v vrstici 2 preglednic 1 in 2, ki temelji na številu inšpekcijskih pregledov, ki so v skladu z zahtevami členov 4 do 7;

— proizvodnih enot brez neskladnosti v vrstici 3 preglednic 1 in 2, ki temelji na rezultatih inšpekcijskih pregledov, ustrezno navedenih v vrstici 2 preglednic 1 in 2;

— neskladnosti glede na kategorije iz Priloge II v vrsticah 4 do 18 preglednice 1 in vrsticah 4 do 12 preglednice 2 te priloge;

— neskladnosti glede na kategorije iz Priloge III v vrsticah 19 do 21 preglednice 1 in vrsticah 13 do 15 preglednice 2 te priloge.







Preglednica 1 Kategorija živali Kokoši nesnice Teleta Prašiči ŠteviloNačin reje Prosta reja Hlevska reja Izpopolnjena baterijska reja Neizpopolnjena baterijska reja 1 Proizvodne enote, kjer se opravljajo inšpekcijski pregledi 2 Pregledane proizvodne enote 3 Proizvodne enote brez neskladnosti Število neskladnosti glede 4 osebja 5 inšpekcijskega pregleda 6 vodenja evidence 7 svobode gibanja 8 zahtevanega prostora 9 objektov in prostorov za nastanitev 10 minimalne osvetlitve 11 talne površine (za prašiče) 12 stelje 13 avtomatske in mehanske opreme 14 krme, vode in drugih snovi 15 hemoglobina (teleta) 16 vlaknate krme (teleta in svinje) 17 pohabljenja 18 postopkov reje 19 neskladnosti A 20 neskladnosti B 21 neskladnosti C







Preglednica 2 ŠteviloKategorija živali Govedo (razentelet) Ovce Koze Domače kokoši (1) Ratiti Race Gosi Kožuharji Purani 1 Proizvodne enote, kjer se opravljajo inšpekcijski pregledi 2 Pregledane proizvodne enote 3 Proizvodne enote brez neskladnosti Število neskladnosti glede 4 osebja 5 inšpekcijskega pregleda 6 vodenja evidence 7 svobode gibanja 8 objektov in prostorov za nastanitev 9 avtomatske in mehanske opreme 10 krme, vode in drugih snovi 11 pohabljenja 12 postopkov reje 13 neskladnosti A 14 neskladnosti B 15 neskladnosti C (1) Perutnina vrste Gallus gallus, razen kokoši nesnic.